b'\n_START_ARTICLE_\nObdelava v plazmi\n_START_SECTION_\nSestavni deli plazmatskega pretvornika\n_START_PARAGRAPH_\nOsnovni sestavni deli plazmatskega pretvornika so: polnilni sistem, plazmatska komora in sistem obdelave plinov; za delovanje postroja pa sta potrebna \xc5\xa1e ra\xc4\x8dunalni\xc5\xa1ka kontrolna postaja in oskrba z elektri\xc4\x8dno energijo\n_START_SECTION_\nPolnilni sistem\n_START_PARAGRAPH_\nOdpadki se v drobilcu in mlinu najprej zmeljejo na manj\xc5\xa1e kose potem pa jih polnilni mehanizem dozira v komoro. Polnilni mehanizem lahko prilagaja koli\xc4\x8dino trdnih, teko\xc4\x8dih in plinastih odpadkov._NEWLINE_Trdni odpadki so odvisno od njihove sestave pre\xc4\x8drpani, potisnjeni ali pa se jih v komoro prenese z vija\xc4\x8dnim transporterjem. Tam jih drobilec zdrobi na pribli\xc5\xbeno enako velike kose._NEWLINE_Teko\xc4\x8dine, vklju\xc4\x8dno s sluzjo lahko pre\xc4\x8drpajo direktno v komoro. Teko\xc4\x8dinski polnilni sistem je zasnovan tako, da lahko prilagaja koli\xc4\x8dino kakr\xc5\xa1nihkoli trdnih delcev, prisotnih v teko\xc4\x8dinah._NEWLINE_Plini pa so prek \xc4\x8drpalk speljani direktno v komoro.\n_START_SECTION_\nPlazmatska komora\n_START_PARAGRAPH_\nPlazmatska komora je cilindri\xc4\x8dna dvodelna komora, narejena iz nerjave\xc4\x8dega jekla in ima odprtino, skozi katero je vstavljena plazmatska bakla (elektrodi). Komora je toplotno izolirana, da zadr\xc5\xbei \xc4\x8dim ve\xc4\x8d notranje energije, ter da varuje jekleno posodo pred vro\xc4\x8dino, ki je v njej. V komori je nizek podtlak, z namenom, da noben plin ne more uiti ven._NEWLINE_Plazma je plin v komori plazmatskega pretvornika. Tega pretvornik ionizira, da postane prevodnik, ki dopu\xc5\xa1\xc4\x8da ustvarjanje kratkosti\xc4\x8dnega toka (strele) med elektrodama in tako ustvarjanje silne energije, ki se prenese na odpadke, kot sredi\xc5\xa1\xc4\x8de \xc5\xbearenja. Ko so odpadki podvr\xc5\xbeeni tako intenzivni energiji znotraj plazmatske komore, je indukcija molekularnih vezi odpadkov tako mo\xc4\x8dna, da molekule razpadejo na atome._NEWLINE_Komora je opremljena z nadzornimi odprtinami ter video nadzorom (da lahko strojnik dejansko vidi kaj se znotraj komore dogaja), odprtinami za vpogled v polnilni mehanizem ter izstopno odprtino za prese\xc5\xbeni stopljen izstopni material._NEWLINE_V plazmatski komori poteka uplinjanje odpadkov. To je proces, ki pri visoki tempraturi in z nadzorovano koli\xc4\x8dino kisika pretvarja ogljikove materiale, kot so: premog, nafta ali biomasa v ogljkov oksid in vodik. Rezultat je me\xc5\xa1anica plina imenovana sinteti\xc4\x8dni plin (syngas). Uplinjanje je torej zelo u\xc4\x8dinkovita metoda za pridobivanje energije iz razli\xc4\x8dnih vrst organskih materialov, in se uporablja tudi kot naj\xc4\x8distej\xc5\xa1i na\xc4\x8din odstranjevanja odpadkov._NEWLINE_Uporaba tako pridobljenega sinteti\xc4\x8dnega plina je veliko bolj u\xc4\x8dinkovita kot sose\xc5\xbeig, saj iz odpadkov pridobimo mnogo ve\xc4\x8d energije, sinteti\xc4\x8dni plin pa lahko s Fischer-Tropschovo metodo predelamo v sinteti\xc4\x8dno gorivo. Uplinjamo lahko tudi materiale, ki sami po sebi niso primerni za gorivo.\n_START_SECTION_\nVisokotemperaturni ciklonski lo\xc4\x8devalec\n_START_PARAGRAPH_\nZa\xc4\x8detna faza obdelave plina je predhladilna. Tu se plin s pr\xc5\xa1enjem vode ohladi s pribli\xc5\xbeno 1000 \xc2\xb0C na 650 \xc2\xb0C, potem pa ga \xc5\xa1e osu\xc5\xa1ijo. Nato gre skozi izolirane cev v ciklonsko napravo, katere namen je odstraniti delce. Ti se zbirajo v zbiralniku, kasneje pa se jih vrne v komoro na ponovno obdelavo.\n_START_SECTION_\nHladilna faza\n_START_PARAGRAPH_\nV naslednji fazi plin v su\xc5\xa1ilnici na hitro ohladijo iz 650 \xc2\xb0C na 120 \xc2\xb0C, vmes pa ga nekaj \xc4\x8dasa pustijo na cca. 250 \xc2\xb0C (pogoji, kjer se preoblikujejo tudi dioksini in furani).\n_START_SECTION_\nOdstranitev trdnih delcev\n_START_PARAGRAPH_\nNadalje plin ste\xc4\x8de v odstranjevalnik pra\xc5\xa1nih delcev, ki ima visoko temperaturo, da prepre\xc4\x8di kondenzacijo. Od tu se tudi ti delci avtomatsko vra\xc4\x8dajo nazaj v komoro.\n_START_SECTION_\nOdstranjevanje NOx\n_START_PARAGRAPH_\nKo odte\xc4\x8de, ga v komori za zni\xc5\xbeanje NOx ponovno segrejejo nazaj na pribli\xc5\xbeno 310 \xc2\xb0C ter pome\xc5\xa1ajo z v komori nastalim vodikom (H), ker se na ta na\xc4\x8din du\xc5\xa1ikovi oksidi sprenijo v du\xc5\xa1ik (N) in vodo (H2O). V primerih, da odpadki v komori ne vsebujejo ogljika (torej v plinu ni vodika, ki bi ga lahko tu prime\xc5\xa1ali) jim dodajajo se\xc4\x8dnino.'